Document ID: 32005R1045

KOMISIJAS REGULA (EK) Nr. 1045/2005
(2005. gada 4. jūlijs),
ar ko groza Regulu (EK) Nr. 2760/98 par pārrobežu sadarbības programmas īstenošanu PHARE programmas ietvaros
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 18. decembra Regulu (EEK) Nr. 3906/89 par ekonomisku palīdzību atsevišķām Centrāleiropas un Austrumeiropas valstīm (1), un jo īpaši tās 8 pantu,
tā kā:
(1)
Eiropadome 2004. gada 17. un 18. jūnija sanāksmē Briselē nolēma, ka Horvātija ir kandidātvalsts dalībai un lūdza Komisiju sagatavot Horvātijas pirmspievienošanās stratēģiju, tostarp vajadzīgos dokumentus.
(2)
Ar Padomes Regulu (EK) Nr. 2257/2004 Horvātiju iekļāva PHARE pirmspievienošanās programmas saņēmējvalstu grupā no 2005. gada 2. janvāra.
(3)
Tādēļ jāizdara grozījumi Komisijas Regulā (EK) Nr. 2760/98 (2) lai sāktu PHARE pārrobežu sadarbības programmu Horvātijas pierobežas reģionos ar kaimiņvalstīm.
(4)
Šajā regulā paredzētie pasākumi ir saskaņā ar Dažu Centrāleiropas un Austrumeiropas valstu ekonomikas pārstrukturēšanas komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2760/98 2. panta 1. punkta beigu daļā pievieno šādu tekstu:
“c)
Horvātija un Itālija, Horvātija un Slovēnija, Horvātija un Ungārija, Horvātija un Serbija un Melnkalne, Horvātija un Bosnija un Hercegovina”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 4. jūlijā

Labels: 18
15
19